 Uhulumende Uthi Sezaholisa Izisebenzi Amabhonasi AnyakenyeMbimbitho 06, 2017FILE - Izisebenzi zikahulumende ziyakhala okumangalisayo.Uhulumende usevumile ukuhlawula izisebenzi zakhe imali yama bhonasi yanyakenye hatshi ukubanika izithanda abesezithembisa.Okuseleyo yikubona ukuba uzozigwcalisa na izithembiso azenze ngoMvulo loba hatshi.Leli nyatheli lithethwe ngemva kokwethusela kwezisebenzi zikahulumende ukungasebenzi kusukela ngoMvulo zikhala ngokuthi uhulumende udonsa inyawo edabeni lwama bhonasi.Emhlanganweni leziphathamandla zikahulumende okubalisa umphathintambo wezisebenzi, uNkosikazi Prisca Mupfumira, losibalukhulu webhanga elikhulu lelizwe,uDr. John Mangudya, izisebenzi zithenjiswe ukuthola amabhonasi la kusukela ngenyanga kaMabasa, kuqalwa ngogatsha lwabezomvikela.Lokhu akuzange kuphathe kuhle inkokheli yenhlanganiso ezimela inhlanganiso ezehlukeneyo zezisebenzi ezithi kumele kucine ngabezomvikela ukuthola leyo mali.Obona ngenhlelo enhlanganisweni emela ababalisi abafundisa emaphandleni ye Amalgamated Rural Teachers Union of Zimbabwe, uMnumzana Pride Mukono, uthe uhulumende kwakumele athathe inyathelo leli kudala.Abenhlanganiso ezimela inhlangothi ezehlukeneyo zezisebenzi zikahulumende, ziveze njalo ukuba ngabe baqala ukuyithola kuyonale inyanga ka Mbimbitho imali yabo yamabonus hatshi kuthi abacina ukuyithola, bayithole ngenyanga ka Nkwenkwezi kuwonalo umnyaka. 